พลตำรวจเอก **จักรทิพย์ ชัยจินดา** (เกิด 19 ตุลาคม พ.ศ. 2502) ชื่อเล่น **แป๊ะ** เป็น นายกสมาคมนักเรียนเก่าวชิราวุธวิทยาลัย ในพระบรมราชูปถัมภ์นักการเมืองและตำรวจชาวไทย อดีตสมาชิกวุฒิสภาไทย กรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หัวหน้าศูนย์ปฏิบัติการแก้ไขสถานการณ์ฉุกเฉินด้านความมั่นคง สำนักงานตำรวจแห่งชาติ  ใน ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) อดีตผู้บัญชาการตำรวจแห่งชาติ นายตำรวจราชองครักษ์และนายตำรวจราชองครักษ์พิเศษกรรมการและเลขานุการในคณะกรรมการฝ่ายรักษาความปลอดภัยและการจราจรพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร

ประวัติ
-------

จักรทิพย์ ชัยจินดา เกิดเมื่อวันที่ 19 ตุลาคม พ.ศ. 2502 ที่ตำบลอ่างศิลา อำเภอเมือง จังหวัดชลบุรี เป็นบุตรชายของนายประณีต ชัยจินดา นักธุรกิจคนดังแห่งอ่างศิลา และนางสมศรี ชัยจินดา สมรสกับ ดร.บุษบา ชัยจินดา มีบุตรชาย 2 คน ได้แก่​ พันตำรวจตรี ​ชานันท์​ ​ชัยจินดา​​ ผบ.ร้อยกองกำกับการที่ 3​ กองบังคับการสนับสนุน​ทางอากาศ กองบัญชาการตำรวจตระเวน​ชายแดน และ ชัยธัช ชัยจินด​า จบการศึกษาจากวชิราวุธวิทยาลัย, โรงเรียนนายร้อยตำรวจรุ่นที่ 36 (นรต.36) ปริญญาโทสาขาบริหารรัฐกิจ จากสหรัฐ และศึกษาเพิ่มเติมหลักสูตรการสอบสวน (ATF-ILEA) และหลักสูตรจากเอฟบีไอ รัฐเนวาดา สหรัฐ

การทำงาน
--------

เริ่มต้นรับราชการจากตำแหน่ง นายเวรผู้บังคับการประจำกรมตำรวจ สำนักงานกำลังพล และสารวัตรแผนกสายตรวจรถยนต์และรถจักรยานยนต์ กองกำกับการสายตรวจ จนกระทั่งในปี พ.ศ. 2537–พ.ศ. 2538 ได้ย้ายเข้าสู่กองปราบปรามในตำแหน่งรองผู้กำกับ ในปี พ.ศ. 2539 ได้เป็นนายเวรอธิบดีกรมตำรวจ (พล.ต.อ.พจน์ บุณยะจินดา) จากนั้นได้ทำงานในตำแหน่งงานด้านต่าง ๆ โดยเฉพาะงานด้านปราบปราม เช่น รองผู้บังคับการตำรวจภูธรจังหวัดสมุทรสงคราม, รองผู้บังคับการกองตำรวจน้ำ, รองผู้บังคับการกองปราบปราม, ผู้บังคับการกองตรวจคนเข้าเมืองท่าอากาศยานแห่งชาติ (ผบก.ตม.ทอช.) เป็นต้น

โดย จักรทิพย์ได้ชื่อว่าเป็นนายตำรวจมือปราบอีกคนหนึ่ง มีผลงานสำคัญ ๆ เช่น เป็นผู้เจรจาให้ปล่อยตัวประกันซึ่งเป็นผู้บัญชาการเรือนจำสมุทรสาคร กับกลุ่มนักโทษแหกคุกชาวพม่า ในปลายปี พ.ศ. 2543 ร่วมกับ พล.ต.ต.ภาณุพงศ์ สิงหรา ณ อยุธยา ผู้ช่วยผู้บัญชาการตำรวจภูธรภาค 7 (ผู้ช่วย ผบช.ภาค 7-ตำแหน่งและยศในขณะนั้น) เป็นต้น

ในวันที่ 1 ตุลาคม พ.ศ. 2551 ได้รับแต่งตั้งให้เป็นรองผู้บัญชาการตำรวจนครบาล ซึ่งในอีก 6 วันต่อมา คือในวันที่ 7 ตุลาคม นั้นก็ได้เกิดเหตุการการสลายการชุมนุมหน้าอาคารรัฐสภาขึ้น โดยเป็นการสลายการชุมนุมของพันธมิตรประชาชนเพื่อประชาธิปไตย ในการชุมนุม 193 วัน โดยตำรวจ ซึ่งในเหตุการครั้งนี้ พล.ต.อ.จักรทิพย์ได้แสดงความมีมนุษยธรรมโดยการถอดเสื้อของตนเองเข้าพยาบาลผู้ได้รับบาดเจ็บซึ่งเป็นฝ่ายพันธมิตรฯด้วย จนได้รับฉายาว่า *"สุภาพบุรุษแก๊สน้ำตา"*

จนกระทั่งในปี พ.ศ. 2552 ได้ย้ายเป็นรักษาการ ผู้บัญชาการประจำสำนักงานผู้บัญชาการตำรวจแห่งชาติ (ทำหน้าที่ประสานงานสำนักนายกรัฐมนตรีและกระทรวงมหาดไทย) ก่อนจะได้รับแต่งตั้งจากคณะกรรมการข้าราชการตำรวจ (ก.ตร.) ให้ดำรงตำแหน่งผู้บัญชาการตำรวจนครบาลในเดือนตุลาคม พ.ศ. 2553 สืบต่อจาก พล.ต.ท.สัณฐาน ชยนนท์

นอกเหนือจากการรับราชการตำรวจแล้ว พล.ต.อ.จักรทิพย์ ยังมีตำแหน่งเป็นกรรมการผู้ทรงคุณวุฒิของการทางพิเศษแห่งประเทศไทย (กทพ.) และคณะกรรมการบริหารกิจการขององค์การขนส่งมวลชนกรุงเทพ (ขสมก.)

ข้อมูลส่วนตัว จักรทิพย์ เป็นคนที่ส่วนสูงเพียง 165 เซนติเมตร น้ำหนักประมาณ 65 กิโลกรัม ซึ่งถือได้ว่าเป็นบุคคลรูปร่างเล็ก แต่ทว่าเมื่อแต่งเครื่องแบบแล้วจะพกพาอาวุธปืนขนาดต่าง ๆ พร้อมแม็กกาซีนบรรจุกระสุนและอุปกรณ์ต่าง ๆ เช่น กุญแจมือหรือไฟฉาย ติดตัวไว้เสมอ ซึ่งรวมกันทั้งหมดมีน้ำหนักประมาณ 8 กิโลกรัม จนได้รับฉายาจากบุคคลใกล้ชิดว่า *"แป๊ะ 8 กิโล"* และได้รับฉายาจากสื่อมวลชนเมื่อปลายปี พ.ศ. 2553 ว่า *"น.1 อีซี่พาส"* เนื่องจากติดยศ พลตำรวจโท (พล.ต.ท.) อย่างรวดเร็วและเป็นถึงผู้บัญชาการตำรวจนครบาล ทั้ง ๆ ที่เพื่อนร่วมรุ่นบางคนยังเป็นแค่สารวัตรเท่านั้น จึงคาดหมายว่าในอนาคต อาจจะได้รับตำแหน่งผู้บัญชาการตำรวจแห่งชาติ เพราะมีอายุราชการนานถึง 10 ปี

ต่อมาสมัยรัฐบาลที่มี ยิ่งลักษณ์ ชินวัตร เป็นนายกรัฐมนตรีนั้น จักรทิพย์ ได้ถูกโยกย้ายไปเป็นผู้บัญชาการตำรวจภูธรภาค (ผบช.ภาค 9) โดยมี พล.ต.ท.วินัย ทองสอง เข้ามาดำรงตำแหน่งแทน

หลังจากรัฐประหารในวันที่ 22 พฤษภาคม พ.ศ. 2557 ในวันที่ 24 พฤษภาคม ปีเดียวกัน ได้รับคำสั่งจาก พล.ต.อ.วัชรพล ประสารราชกิจ รักษาการผู้บัญชาการสำนักงานตำรวจแห่งชาติ ให้ปฏิบัติหน้าที่รักษาการผู้บัญชาการตำรวจนครบาล แทนที่ พล.ต.ท.คำรณวิทย์ ธูปกระจ่าง ที่ได้รับคำสั่งให้ไปปฏิบัติหน้าที่ ศูนย์ราชการพิเศษ สำนักงานตำรวจแห่งชาติ

ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ

ในการประชุมคณะกรรมการนโยบายตำรวจแห่งชาติ (ก.ต.ช.) เมื่อวันที่ 14 สิงหาคม พ.ศ. 2558 ซึ่งมีพลเอก ประวิตร วงษ์สุวรรณ รองนายกรัฐมนตรีและ รัฐมนตรีว่าการกระทรวงกลาโหม เป็นประธานแทน พลเอกประยุทธ์ จันทร์โอชา นายกรัฐมนตรี ที่ติดภารกิจได้มีมติเป็นเอกฉันท์เลือกพลตำรวจเอกจักรทิพย์เป็นผู้บัญชาการตำรวจแห่งชาติคนที่ 11 สืบต่อจากพลตำรวจเอก สมยศ พุ่มพันธุ์ม่วง ที่จะเกษียณอายุราชการในวันที่ 30 กันยายน พ.ศ. 2558 โดยได้รับโปรดเกล้าฯให้ดำรงตำแหน่งในวันที่ 4 กันยายน พ.ศ. 2558 และมีผลในวันที่ 1 ตุลาคม พ.ศ. 2558

นอกจากนั้นได้รับแต่งตั้งเป็นหัวหน้าพนักงานสอบสวนคดีระเบิดแยกราชประสงค์และท่าเรือสาทร ใน เหตุระเบิดในกรุงเทพมหานคร พ.ศ. 2558 ระหว่างวันที่ 17 สิงหาคม พ.ศ. 2558 ถึง 30 กันยายน พ.ศ. 2558 ระหว่างดำรงตำแหน่งรองผู้บัญชาการตำรวจแห่งชาติ

วันที่ 19 กุมภาพันธ์ พ.ศ. 2559 ในการประชุมสภากรรมการสมาคมฟุตบอลแห่งประเทศไทย ครั้งที่ 1/2559 พลตำรวจเอกจักรทิพย์ได้รับแต่งตั้งให้ดำรงตำแหน่งประธานบริษัท พรีเมียร์ลีกไทยแลนด์ จำกัด

ในปี พ.ศ. 2562 ได้รับแต่งตั้งเป็นสมาชิกวุฒิสภา

ในวันที่ 26 มีนาคม พ.ศ. 2563 ได้รับแต่งตั้งเป็นกรรมการในคณะกรรมการบริหารสถานการณ์ฉุกเฉิน ตาม มาตรา​ 6​ พระราชกำหนดในสถานการณ์​ฉุกเฉิน​ พ.ศ.​ 2548​ ตามการประกาศสถานการณ์ฉุกเฉินในทุกเขตท้องที่ทั่วราชอาณาจักร​ในวันที่​ 26​ มีนาคม พ.ศ.​ 2563

ในวันที่ 31 มีนาคม พ.ศ. 2563 คณะรัฐมนตรีมีมติแต่งตั้งให้เป็นกรรมการในคณะกรรมการสำรวจการกักตุนโภคภัณฑ์

ในวันที่​ 8​ เมษายน​ พ.ศ.​ 2563​ ได้รับแต่งตั้งจากผู้บัญชาการทหารสูงสุด​ พลเอกพรพิพัฒน์ เบญญศรี​ ให้เป็นผู้กำหนดแนวทางของพนักงานเจ้าหน้าที่และเหตุจำเป็นอื่นๆ​ ตามข้อกำหนดออกตามมาตรา​ 9​ ​แห่งพระราชกำหนดการบริหารราชการใน​สถานการณ์​ฉุกเฉิน​ พ.ศ.​ 2548 (ฉบับที่​ 2)​ 

ในวันที่ 19 สิงหาคม พ.ศ. 2563 มีพระบรมราชโองการโปรดเกล้าแต่งตั้งเป็น นายตำรวจราชองครักษ์พิเศษซึ่งเป็นตำแหน่งสุดท้ายของ พลตำรวจเอก จักรทิพย์ ชัยจินดา ก่อนเกษียณอายุราชการ

ตำแหน่งอื่น
-----------

จักรทิพย์ยังได้รับแต่งตั้งอีกหลายตำแหน่ง เช่น กรรมการในคณะกรรมการนโยบายป่าไม้แห่งชาติ, กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ, กรรมการในคณะกรรมการบริหารการพัฒนาระเบียงเศรษฐกิจพิเศษภาคตะวันออก, ประธานกรรมการคณะกรรมการกำกับธุรกิจรักษาความปลอดภัย, กรรมการในคณะกรรมการนโยบายทรัพย์สินทางปัญญาแห่งชาติ, กรรมการในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งสำนักนายกรัฐมนตรีที่ 210/2559, กรรมการในคณะกรรมการเพื่อเตรียมการเพื่อสร้างความสามัคคีปรองดอง และกรรมการในคณะกรรมการยุทธศาสตร์ชาติ กรรมการบริหาร มูลนิธิราชประชานุเคราะห์ ในพระบรมราชูปถัมภ์ กรรมการในคณะกรรมการการบริหารการแก้ไขบำบัดฟื้นฟูเด็กและเยาวชนที่กระทำผิด กรรมการในคณะอำนวยการจัดงานพระราชพิธีบรมราชาภิเษก

อนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ, กรรมการมูลนิธิแพทยศาสตร์ตำรวจ, นายตำรวจราชสำนักเวร, หัวหน้าเจ้าพนักงานจราจร กรรมการในคณะกรรมการส่งเสริมการพัฒนาและคุ้มครองสถาบันครอบครัว, กรรมการในคณะกรรมการนโยบายการท่องเที่ยวแห่งชาติ, กรรมการในคณะกรรมการมูลนิธิโรงพยาบาลสมเด็จพระยุพราช, กรรมการในคณะกรรมการสงวนและคุ้มครองสัตว์ป่ากรรมการในศูนย์บริหารสถานการณ์การแพร่ระบาดของไวรัสโคโรนา​2019 (โควิด-19)​ ปัจจุบันดำรงตำแหน่ง นายกสมาคมนักเรียนเก่าวชิราวุธวิทยาลัย ในพระบรมราชูปถัมภ์

เครื่องราชอิสริยาภรณ์
---------------------

* พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2541 –  เหรียญจักรมาลา (ร.จ.ม.)

อ้างอิง
-------

1. ↑  "'No nepotism' in promoting Chakthip son". *Bangkok Post*. 5 February 2020. สืบค้นเมื่อ 5 February 2020.
2. ↑  เปิดภาพ "บิ๊กแป๊ะ" นำทีมลงใต้ ตรวจสอบเหตุคาร์บอมบ์ บู๊-บุ๋น ครบเครื่อง
3. ↑  "จักรทิพย์" บินด่วน ตรวจจุดฆ่าหมู่ 15 ศพ ลำพะยา เผยนายกฯเป็นห่วง
4. ↑  สังคมชื่นชม "พล.ต.อ.จักรทิพย์" นำทีมเจ้าหน้าที่คลี่คลายเหตุการณ์กราดยิงโคราช
5. ↑  คำสั่งศูนย์ปฏิบัติการแก้ไขสถานการณ์ฉุกเฉินด้านมั่นคงที่ 1/2563
6. ↑  คำสั่งศูนย์ปฏิบัติการแก้ไขสถานการณ์ฉุกเฉินด้านมั่นคงที่ 11/2563
7. ↑  ราชกิจจานุเบกษา,พระบรมราชโองการ ประกาศ แต่งตั้งนายทหารราชองครักษ์และนายตำรวจราชองครักษ์ เล่ม 137 ตอนพิเศษ 158 ง หน้า 11 9 กรกฎาคม 2563
8. ↑  ราชกิจจานุเบกษา,พระบรมราชโองการ ประกาศ แต่งตั้งนายทหารราชองครักษ์พิเศษและนายตำรวจราชองครักษ์พิเศษ เล่ม 137 ตอนพิเศษ 198 ง หน้า 8 28 สิงหาคม 2563
9. ↑  นักข่าวอาชญากรรมตั้งฉายาสตช. แพะการเมือง
10. ↑  หน้า 2 หนังสือพิมพ์คมชัดลึก: วันเสาร์ที่ 25 กันยายน พ.ศ. 2553
11. ↑  ตั้งฉายา'มือปราบไผ่เขียว'ให้'อัศวิน' จากคมชัดลึก
12. ↑  "วินัย"ผบช.น. จักรทิพย์ไปภาค 9 จากข่าวสด
13. ↑  "เด้งล้างบางตร.สายแม้ว เข้ากรุกราวรูด". เดลินิวส์. 24 May 2014. คลังข้อมูลเก่าเก็บจากแหล่งเดิมเมื่อ 2014-05-25. สืบค้นเมื่อ 25 May 2014.
14. ↑  ประกาศแต่งตั้งสมาชิกสภานิติบัญญัติแห่งชาติ เก็บถาวร 2016-03-05 ที่ เวย์แบ็กแมชชีน, สภานิติบัญญัติแห่งชาติ (ใช้เว็บไซค์ของวุฒิสภา), 1 สิงหาคม 2557
15. ↑  ราชกิจจานุเบกษา ประกาศสำนักนายกรัฐมนตรี เรื่อง แต่งตั้งข้าราชการตำรวจ [พลตำรวจเอก จักรทิพย์ ชัยจินดา] เล่ม 132 ตอน 206 ง พิเศษ หน้า 1 4 กันยายน 2558
16. ↑  พระบรมราชโองการ ประกาศ แต่งตั้งสมาชิกวุฒิสภา
17. ↑  ราชกิจจานุเบกษา,ประกาศสถานการณ์ฉุกเฉินในทุกเขตท้องที่ทั่วราชอาณาจักร เล่ม 137 ตอนพิเศษ 69 ง หน้า 1 25 มีนาคม 2563
18. ↑  มติคณะรัฐมนตรี 31 มีนาคม 2563
19. ↑  ราชกิจจานุเบกษา,พระบรมราชโองการ ประกาศ แต่งตั้งนายทหารราชองครักษ์พิเศษและนายตำรวจราชองครักษ์พิเศษ เล่ม 137 ตอนพิเศษ 198 ง หน้า 8 28 สิงหาคม 2563
20. ↑  กรรมการในคณะกรรมการนโยบายป่าไม้แห่งชาติ
21. ↑  กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ
22. ↑  "กรรมการในคณะกรรมการบริหารการพัฒนาระเบียงเศรษฐกิจพิเศษภาคตะวันออก" (PDF). คลังข้อมูลเก่าเก็บจากแหล่งเดิม (PDF)เมื่อ 2017-02-15. สืบค้นเมื่อ 2017-01-18.
23. ↑  ประธานกรรมการคณะกรรมการกำกับธุรกิจรักษาความปลอดภัย
24. ↑  กรรมการในคณะกรรมการนโยบายทรัพย์สินทางปัญญาแห่งชาติ
25. ↑  "คำสั่งสำนักนายกรัฐมนตรีที่ 210/2559" (PDF). คลังข้อมูลเก่าเก็บจากแหล่งเดิม (PDF)เมื่อ 2020-10-09. สืบค้นเมื่อ 2017-09-05.
26. ↑  กรรมการในคณะกรรมการจัดกิจกรรมเฉลิมฉลองครบรอบ 100 ปี
27. ↑  กรรมการในคณะกรรมการเพื่อเตรียมการเพื่อสร้างความสามัคคีปรองดอง และกรรมการในคณะกรรมการยุทธศาสตร์ชาติ
28. ↑  กรรมการบริหาร มูลนิธิราชประชานุเคราะห์ ในพระบรมราชูปถัมภ์
29. ↑  กรรมการในคณะกรรมการการบริหารการแก้ไขบำบัดฟื้นฟูเด็กและเยาวชนที่กระทำผิด
30. ↑  "คำสั่งสำนักนายกรัฐมนตรีที่ 17/2562" (PDF). คลังข้อมูลเก่าเก็บจากแหล่งเดิม (PDF)เมื่อ 2019-11-04. สืบค้นเมื่อ 2019-04-29.
31. ↑  อนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ
32. ↑  กรรมการมูลนิธิแพทยศาสตร์ตำรวจ
33. ↑  ตำรวจราชสำนักเวร
34. ↑  หัวหน้าเจ้าพนักงานจราจร
35. ↑  คณะกรรมการส่งเสริมการพัฒนาและคุ้มครองสถาบันครอบครัว
36. ↑  กรรมการในคณะกรรมการนโยบายการท่องเที่ยวแห่งชาติ
37. ↑  กรรมการในคณะกรรมการมูลนิธิโรงพยาบาลสมเด็จพระยุพราช
38. ↑  กรรมการในคณะกรรมการสงวนและคุ้มครองสัตว์ป่า
39. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗ เก็บถาวร 2015-07-02 ที่ เวย์แบ็กแมชชีน, เล่ม ๑๓๑ ตอนที่ ๒๗ ข หน้า ๕, ๓ ธันวาคม ๒๕๕๗
40. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2012-11-19 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๒๔, ๒ ธันวาคม ๒๕๕๔
41. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๖ ตอนที่ ๓ ข หน้า ๒๙๗, ๒๙ มกราคม ๒๕๔๒

แหล่งข้อมูลอื่น
---------------

* ประวัติ จักรทิพย์ ชัยจินดา จากไทยรัฐ


| ก่อนหน้า |  | จักรทิพย์ ชัยจินดา |  | ถัดไป |
| --- | --- | --- | --- | --- |
| **พลตำรวจเอก ดร.สมยศ พุ่มพันธุ์ม่วง** |  |  **ผู้บัญชาการตำรวจแห่งชาติ** (1 ตุลาคม พ.ศ. 2558 – 30 กันยายน พ.ศ. 2563) |  | **พลตำรวจเอก สุวัฒน์ แจ้งยอดสุข** |

| * ด
* ค
* ก
 อธิบดีกรมตำรวจ และผู้บัญชาการตำรวจแห่งชาติ  |
| --- |
| กองโปลิศกรมกองตระเวน | 
* หลวงรัถยาภิบาลบัญชา (เอส.เย.เอมส์)
* พระยาอรรคราชวราทร (ภัสดา บุรณศิริ)
* เอ.เย.ยาดิน
* อีริกเซ็นต์ เย ลอสัน
* พระยาวาสุเทพ (กุสตาฟ เชา)

 |
| กรมตำรวจ | 
* พระวรวงศ์เธอ พระองค์เจ้าคำรบ
* พระยาอธิกรณ์ประกาศ (หลุย จาติกวณิช)
* พระยาบุเรศผดุงกิจ (รวย พรหโมบล)
* พระยาอนุสสรธุระการ (จ่าง วัจนะพุกกะ)
* อดุล อดุลเดชจรัส
* พระรามอินทรา (ดวง จุลัยยานนท์)
* พระพิจารณ์พลกิจ (ยู่เซ็ก ดุละลัมพะ)
* หลวงชาติตระการโกศล (เจียม ลิมปิชาติ)
* เผ่า ศรียานนท์
* ไสว ไสวแสนยากร
* สฤษดิ์ ธนะรัชต์
* ประเสริฐ รุจิรวงศ์
* ประภาส จารุเสถียร
* ประจวบ สุนทรางกูร
* พจน์ เภกะนันทน์
* ศรีสุข มหินทรเทพ
* มนต์ชัย พันธุ์คงชื่น
* สุรพล จุลละพราหมณ์
* ณรงค์ มหานนท์
* เภา สารสิน
* แสวง ธีระสวัสดิ์
* สวัสดิ์ อมรวิวัฒน์
* ประทิน สันติประภพ
* พจน์ บุณยะจินดา
* ประชา พรหมนอก

 |
| สำนักงานตำรวจแห่งชาติ | 
* ประชา พรหมนอก
* พรศักดิ์ ดุรงควิบูลย์
* สันต์ ศรุตานนท์
* โกวิท วัฒนะ
* เสรีพิศุทธ์ เตมียเวส
* พัชรวาท วงษ์สุวรรณ
* วิเชียร พจน์โพธิ์ศรี
* เพรียวพันธ์ ดามาพงศ์
* อดุลย์ แสงสิงแก้ว
* สมยศ พุ่มพันธุ์ม่วง
* จักรทิพย์ ชัยจินดา
* สุวัฒน์ แจ้งยอดสุข
* ดำรงศักดิ์ กิตติประภัสร์
* **ต่อศักดิ์ สุขวิมล**

 |